**I anledningen af 800 året for myten om Dannebrog og som et element i Danmarks-Samfundets koncept Dannebrog 800 udskriver foreningen en ESSAY priskonkurrence fordelt på aldersgrupperne under og over 16 år.**Formål og tema:  
Danmarks-Samfundet vil gennem en række ESSAY belyse, hvilken betydning nationalsymbolet Dannebrog har for den danske befolkning anno 2019.

Oplæg:  
Det eneste, der er nagelfast i historikken om det danske nationalflag Dannebrog, er datoen 15. juni 1219. Sagnet om at flagets tilsynekomst på himlen under Valdemars 2 Sejr ´s kamp på denne dato ved Lyndanisse mod de hedenske estere var med til at styrke indsatsen fra de danske krigere, beskrives først af samtidige historikere i begyndelsen af 1500-tallet.

Essay:  
Essayet bør være præget af personlige refleksioner og overvejelser om, hvad det nationale symbol Dannebrog - folkets flag siden 2. august 1854 – betyder for dig i dag.

Generelle info:

* Tekstomfang 500 til 750 ord.
* Indsendes på mail til: [scb@kp.dk](mailto:scb@kp.dk) som vedhæftet fil i word-dokument.
* Deadline: 1. oktober 2019.
* Oplys alder, fulde navn, adresse, telefonnummer.
* Giv tilladelse til, at den indsendte Essay må offentliggøres i regi af Danmarks-Samfundet med forfatterens navn.
* Dommerkomitéen udpeges af landsledelsen i Danmarks-Samfundet.
* Præmiesummen er i begge alderskategorier: 1. præmie kr. 7.500, 2. præmie kr. 4.000, 3. præmie kr. 2.500.
* De 6 vindere kontaktes direkte med invitation til officiel præmieoverrækkelse og reception i Idrættens Hus Brøndby primo november 2019.
* Spørgsmål kan rettes til: Søren Cruys-Bagger. Mail: [scb@kp.dk](mailto:scb@kp.dk)

Erik Fage-Pedersen

Landsformand

Danmarks-Samfundet